JWD ขายหุ้น OAI คืนผถห.เดิมมูลค่า 14.4 ลบ.ตัดความเสี่ยงธุรกิจขาดทุนเซ่นการแข่งขันสูง
JWD ขายหุ้น OAI คืนผถห.เดิมมูลค่า 14.4 ลบ.ตัดความเสี่ยงธุรกิจขาดทุนเซ่นการแข่งขันสูง
JWD ขายหุ้น OAI คืนผถห.เดิมมูลค่า 14.4 ลบ.ตัดความเสี่ยงธุรกิจขาดทุนเซ่นการแข่งขันสูง
2 ก.ย. 2562

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD เปิดเผยว่าเมื่อวันที่ 30 ส.ค.ที่ผ่านมา บริษัท เจวีเค อินเตอร์เนชั่นแนล มูฟเวอรส์ จำกัด (JVK) ซึ่งเป็นบริษัทย่อยถือหุ้นอยู่ 80% ได้ขายหุ้นทั้งหมดในบริษัท โอเชี่ยน แอร์ อินเตอร์เนชั่นแนล จำกัด (OAI) ตัวแทนขนส่งสินค้าระหว่างประเทศ ทางทะเล ทางอากาศ (Freight Forwarding) และเป็นบริษัทย่อยที่ JWD ถือหุ้นทางอ้อมผ่าน JVK ในสัดส่วน 100% คิดเป็นมูลค่า 14.4 ล้านบาท ให้แก่ นายธีระพล กล้าอยู่ ซึ่งเป็นผู้ถือหุ้นเดิมของบริษัท OAI
โดยบริษัทจะได้รับชำระค่าหุ้นเป็นเงินสดจำนวน 10 ล้านบาท และรับชำระเป็นหุ้นสามัญของบริษัท JVK ที่นายธีระพล กล้าอยู่ ถืออยู่ทั้งหมดจำนวน 44,000 หุ้น คิดเป็น 10% คิดเป็นเงินรวม 4.4 ล้านบาท
สำหรับการขายหุ้นใน OAI ครั้งนี้ เนื่องจากปัจจุบัน แนวโน้มสภาวะตลาดของธุรกิจ Freight Forwarding อยู่ในสภาวะที่มีการแข่งขันค่อนข้างสูง ซึ่ง OAI เป็นบริษัทขนาดเล็ก จึงเสียเปรียบคู่แข่งรายใหญ่ ส่งผลให้ผลประกอบการของ OAI ขาดทุนอย่างต่อเนื่องนับตั้งแต่ JWD ได้เข้าซื้อกิจการ
ดังนั้น เพื่อเป็นการลดผลกระทบดังกล่าว บริษัทจึงตัดสินใจขายหุ้นของบริษัท OAI คืนให้แก่ผู้ถือหุ้นเดิมทั้งหมด ซึ่งเมื่อได้ดำเนินการดังกล่าวแล้ว จะส่งผลดีต่อผลประกอบการโดยรวมของ JWD